CELEX: C2007/269/93
Language: el
Date: 2007-11-10 00:00:00
Title: Υπόθεση T-323/07: Προσφυγή της 30ής Αυγούστου 2007 — El Morabit κατά Συμβουλίου της Ευρωπαϊκής Ενώσεως

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/52
            
         Προσφυγή της 30ής Αυγούστου 2007 — El Morabit κατά Συμβουλίου της Ευρωπαϊκής Ενώσεως
   (Υπόθεση T-323/07)
   (2007/C 269/93)
   Γλώσσα διαδικασίας: η ολλανδική
   Διάδικοι
   
      Προσφεύγων: Mohamed El Morabit (Άμστερνταμ, Κάτω Χώρες) (εκπρόσωπος: U. Sarikaya, δικηγόρος)
   
      Καθού: Συμβούλιο της Ευρωπαϊκής Ενώσεως
   Αιτήματα του προσφεύγοντος
   
               —
            
            
               Ο προσφεύγων ζητεί από το Πρωτοδικείο να ακυρώσει την προσβαλλομένη απόφαση του Συμβουλίου της 28ης Ιουνίου 2007.
            
         Ισχυρισμοί και κύρια επιχειρήματα
   Ο προσφεύγων βάλλει κατά της αποφάσεως του Συμβουλίου (1), καθόσον το Συμβούλιο αποφάσισε με αυτήν ότι έχει ληφθεί κατά του προσφεύγοντος απόφαση από αρμόδια αρχή, υπό την έννοια του άρθρου 1, παράγραφος 4, της κοινής θέσεως, και ότι ο προσφεύγων πρέπει να εξακολουθήσει να υπόκειται στα θεσπισθέντα με τον κανονισμό (ΕΚ) 2580/2001 ειδικά περιοριστικά μέτρα.
   Ο προσφεύγων ισχυρίζεται ότι, ναι μεν ένα δικαστήριο τον έκρινε ένοχο συμμετοχής σε εγκληματική οργάνωση με τρομοκρατικό σκοπό, αλλά έχει ασκήσει έφεση κατά της αποφάσεως αυτής. Η απόφαση του Συμβουλίου είναι επίσης πρόωρη και αντιβαίνει στο άρθρο 6 της ΕΣΔΑ και στα άρθρα 47 και 48 των Θεμελιωδών Δικαιωμάτων της Ευρωπαϊκής Ενώσεως.
   
      (1)  Απόφαση 2007/445/ΕΚ του Συμβουλίου, της 28ης Ιουνίου 2007, για την εφαρμογή του άρθρου 2, παράγραφος 3, του κανονισμού (ΕΚ) 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση των αποφάσεων 2006/379/ΕΚ και 2006/1008/ΕΚ (ΕΕ L 169, σ. 58).